NaiveNeuron/SloPal huggingface dataset:
Kuffa, Štefan, poslanec NR SR (2012-07-02):
Vážený pán predsedajúci, ďakujem za udelenie slova. Ja som na kolegu Doda Hlinu chcel podobne takto reagovať, ako predchádzajúci rečník, že naozaj maternica môže byť tým výrobným prostriedkom, presne, čo tu pred chvíľou odznelo. Žiaľ, hej, stáva sa to predmetom dokonca obchodu, kde sa prenajímajú tie maternice. Nakoľko to už odznelo tu trikrát, tak som si dovolil aj ja sa prihlásiť tu a reagovať na to. Veľmi pekne to bolo spomenuté, že dieťa je predovšetkým plodom lásky. Nemala by to byť len motivácia, že či ten príspevok bude taký alebo onaký, bez ohľadu na to. Ale takisto mladej začínajúcej rodine aj tento príspevok, myslím si, že sa zíde. A vnímam ho teda ako vhodný a dobrý. Tiež tak veľmi odvážne tu bolo spomenuté, že život začína splynutím dvoch pohlavných buniek. Smiali sme sa teda nad tým viacerí, alebo takto, ale de facto naozaj je to tak, ako to tu bolo povedané. Je to veľmi vážna téma. Určite nie je to cez tú faktickú poznámku, že by sme o tom tu takto diskutovali. Aj keď viacerí sa nad tým len teda pousmiali. Ale naozaj, naozaj je to tak, ako to bolo povedané. Zvýšiť natalitu a pôrodnosť len cez nejaké tieto príspevky, myslím si, že tiež je to nie dostatočné. Určite je to vo výchove už našich detí, aby boli ochotné prijať deti. Mať otvorené srdce pre prijatie dieťaťa bez ohľadu na to, že či ja dostanem 680 eur alebo 1 000 eur. Nemôžeme hodnotu dieťaťa merať výškou a váhou peňazí. (Prerušenie vystúpenia časomerom.)
Šalitroš, Radomír, poslanec NR SR (2023-12-12):
Chcem reagovať na pána poslanca Jakaba, ktorý vravel, ako úžasne strana OĽANO s predchádzajúcou vládou hospodárili a sa mu nepáči, ako budeme my. Ja by som povedal, že to je úplne naopak. Viac-menej za vaše volebné obdobie OĽANO, SaS a spol. vy ste hospodárili ext... hospodárili extrémne zle. Tak ako vy ste bezhlavo míňali, to tu nebolo nikdy. Nikdy! Za prvý rok vašej vlády ste navýšili verejný dlh na HDP o 10 %, to hovoríte, že my budeme mať o 6 %. Vy ste o 10 hneď prvý rok. Namiesto 18 mld. ste mali výdaje 27 prvý rok. Druhý rok zase 27, tretí rok zase 27. Štvrtý rok 35. Vy ste dvakrát tak míňali ako predtým, keď beriem ten posledný rok. To znamená, vy ste nás dostali na tú grécku cestu a, samozrejme, že tie opatrenia zvratu z gréckej cesty sú veľmi nepríjemné, nepohodlné, ľuďom sa nebudú páčiť, ale, bohužiaľ, musíme ich robiť, aby sme proste predišli bankrotu, ktorý hlavne vy ste spôsobili tým vaším bezhlavým míňaním. Ďakujem.
Sulík, Richard, predseda NR SR (2010-09-09):
Ďakujem pekne. (Prerušenie rokovania o 18.42 hodine.)
Pellegrini, Peter, predseda NR SR (2015-12-03):
Ďakujem pekne. Poprosím spravodajcu pána Pavla Hrušovského, aby obidva návrhy, nás informoval teda a podal nám spravodajskú informáciu k uvedeným návrhom. Nech sa páči, pán poslanec.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 128 poslancov, za 97, proti 2, zdržalo sa 28, nehlasoval 1. Konštatujem, že sme schválili návrh novely zákona o autoškolách. Pristúpime k hlasovaniu o bode 47 schváleného programu, ktorým je druhé čítanie o návrhu poslancov Lukáča, Hajšelovej a Žitňanskej na vydanie zákona, ktorým sa dopĺňa zákon č. 368/2021 Z. z. o mechanizme na podporu obnovy a odolnosti, tlač 826. Dávam slovo spoločnému spravodajcovi z výboru pre financie a rozpočet pánovi poslancovi Jozefovi Hlinkovi, aby hlasovanie uvádzal. (Hlasovanie o návrhu poslancov Národnej rady Slovenskej republiky Jozefa Lukáča, Petry Hajšelovej a Jany Žitňanskej na vydanie zákona, ktorým sa dopĺňa zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení zákona č. 431/2021 Z. z. , tlač 826.)
Laurenčík, Milan, podpredseda NR SR (2020-09-29):
Pán poslanec Kuffa, prosím vás, ukľudnite sa.
Hrnčiar, Andrej, podpredseda NR SR (2017-12-05):
Tri faktické poznámky. Nech sa páči pani... Pán poslanec Bagačka, už vám nemôžem dať, už som, musíme dodržiavať rokovací poriadok. Nech sa páči, pani poslankyňa Šebová.
Šimečka, Michal, podpredseda NR SR (2024-01-17):
Ďakujem veľmi pekne. Teraz vyhlasujem obednú prestávku, po nej o 14.00 hod. budeme pokračovať faktickou poznámkou pána Prostredníka. Prajem vám všetkým dobrú chuť. (Prerušenie rokovania o 13.01 hodine.) (Pokračovanie rokovania o 14.00 hodine.)
Pčolinský, Peter, podpredseda NR SR (2022-12-05):
Vyhlasujem všeobecnú rozpravu za skončenú. Chcete v záverečnom slove ešte? Nech sa páči.
J. Rusnák, poslanec: (2002-10-15):
I. Presperín, doterajší podpredseda NR SR: Eva Rusnáková. E. Rusnáková, poslankyňa: Sľubujem. I. Presperín, doterajší podpredseda NR SR: Gyula Bárdos.
Krištúfková, Petra, poslankyňa NR SR (2023-02-07):
Ďakujem. Pán poslanec, hovorili ste, že ľudia si nevážia veci, ktoré sú zadarmo. Hovorili ste, že obedy sú zadarmo, ale oni nie sú zadarmo, pretože rodič musí hradiť aj režijné náklady. Ja si myslím, že SaS sa napríklad vôbec nepohybuje v realite bežného človeka, ako ľudia žijú a že práve v tomto období, kedy sa na miestnych zastupiteľstvách schvaľujú vyššie finančné pásma, tak chcú odhlasovať svoje deti z obedov, pretože finančné pásma stúpli a cena bude až do 60 euro, dokonca 65 euro na dieťa. Ale ešte taká tá pointa je tá, že celý rok 2022 bola požiadavka na ministra školstva, aby prijal nové finančné pásma a táto požiadavka bola práve z jedální. Pretože tá suma bolo 1,30 euro a už nevládali z tejto sumy obedy uvariť. To znamená, že rada by som touto poznámkou aj odôvodnila to, prečo tento návrh prišiel teraz, pretože samotné jedálne čakali na nové finančné pásma, ktoré uzreli svetlo sveta koncom roka, keď váš pán minister školstva odišiel z postu a prišla nová finančná tabuľka, ktorá je platná od 1. 1. Preto aj tento návrh prišiel teraz. Pretože teraz je ten čas, kedy tá cena obedov stúpa. A je to chyba vaša, pán poslanec Cmorej, pretože celý rok sa k tejto tabuľke, ste sa nedeli dostať, nevedeli ste ju prepracovať.
Pellegrini, Peter, predseda NR SR (2015-12-15):
Budete reagovať, pán poslanec? Nechce reagovať. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy. Ako jediný pán poslanec Kadúc. Pán poslanec, stihneme do 12.00 hod. aj ukončiť rozpravu? Nech sa páči, máte slovo.
Bugár, Béla, podpredseda NR SR (2017-04-06):
Pán poslanec Marosz.
M. Dzurinda, predseda vlády SR: (2002-05-30):
Trvám na tom, čo som povedal. Po vystúpení premiéra Mečiara som sa dožadoval štandardnej parlamentnej rozpravy. Na jej začiatku vôbec nebola. Klamete, pani poslankyňa! Spravidla to v parlamentnej demokracii funguje tak, že po vystúpení predkladateľa vystúpi spoločný spravodajca, otvorí sa rozprava. Člen vlády môže vystúpiť kedykoľvek, ale otvorí sa seriózne rozprava. Ja som po vystúpení pána Mečiara 14. júla 1998 povedal toto, pani poslankyňa: „Pán predseda, dávam procedurálny návrh, aby ste teraz otvorili rozpravu a aby v jej úvode mohli vystúpiť zástupcovia poslaneckých klubov. Naša krajina nepotrebuje nudné monológy, naša krajina potrebuje dialóg. Predseda slovenskej vlády sa vyhýba diskusii s nami v televíznych štúdiách, teraz sa snaží vyhnúť diskusii s nami už aj v parlamente, v Národnej rade.“ (Reakcie z pléna.) Pani poslankyňa, aj vaša doplňujúca otázka, aj správanie sa poslaneckého klubu HZDS svedčí o jednom, že ste presne takí istí, ako ste boli v roku 1998. Vôbec nerozumiete zásadám a princípom parlamentnej demokracie. (Reakcie z pléna.) Vy ste predviedli jednu neobyčajnú, s demokraciou nezlučiteľnú šou, keď ste podporovaní hlavnou verejnoprávnou televíziou predvádzali široké expozé nielen premiéra, nielen vtedajších vicepremiérov, ale celej vlády. To nemá úroveň! (Reakcie z pléna.) Chcel by som vidieť, ako by ste sa tvárili, keby sme to teraz otočili. Keby som v piatok ráno ja a moji ministri vystupovali celý deň v priamom prenose Slovenskej televízie... (Reakcie z pléna.) J. Migaš, predseda NR SR: Pokoj, pokoj, panie poslankyne, páni poslanci.
M. Číž, podpredseda NR SR: (2009-04-28):
Teraz, kolegovia, prejdeme k piatim bodom programu, v ktorých budeme prerokovávať návrhy, ktoré z poverenia vlády Slovenskej republiky v druhom čítaní odôvodní minister pôdohospodárstva pán Stanislav Becík. Prvý z týchto bodov programu je návrh, ktorým je vládny návrh zákona o poľovníctve a o zmene a doplnení niektorých zákonov , ktorý máme pod parlamentnou tlačou č. 826 a spoločná správa výborov má číslo 826a. Pán minister, máte slovo a odôvodnite tento vládny návrh zákona.
J. Podmanický, poslanec: (2008-06-19):
Ďakujem pekne.
Hrušovský, Pavol, podpredseda NR SR (2010-09-09):
Panie poslankyne, páni poslanci, vážená pani premiérka, členovia vlády Slovenskej republiky, poprosím, aby ste zaujali všetci svoje miesta určené pre vás v rokovacej sále, pravidelným bodom programu každej schôdze vo štvrtok o 14.00 hodine je hodina otázok , ktorú ako bod rokovania otváram. Chcem informovať, že poslanci predložili celkom 42 otázok na predsedníčku vlády a 37 otázok na členov vlády. Overovatelia vyžrebovali poradie, v akom budú či pani premiérka alebo členovia vlády poslancom na otázky odpovedať. Predtým ako udelím slovo pani premiérke, chcem ju poprosiť, aby informovala, ktorý z členov vlády nebude prítomný na hodine otázok a koho ste určili, aby za neprítomného člena vlády odpovedal, a potom, pani premiérka, vás poprosím o odpovede na otázky, už tam zostanete. Nech sa páči, pani premiérka, udeľujem vám slovo.
Hrušovský, Pavol, podpredseda NR SR (2011-03-22):
Pán poslanec Ondruš.
Vášáryová, Magdaléna, poslankyňa NR SR (2015-05-05):
Ale asi takých 10.
V. Švidroň, poslanec: (2008-07-02):
Ďalej budeme hlasovať o druhom  návrhu pána poslanca Jozefa Mikuša, ktorý vylepšuje návrh obsiahnutý v spoločnej správe v bode 10, ktorý nebol prijatý. Pán predseda, dajte hlasovať o tomto návrhu.
Jasaň, Viliam, poslanec NR SR (2014-10-21):
Dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní.
Laurenčík, Milan, podpredseda NR SR (2022-05-19):
Ďakujem obom a prerušujem rokovanie o tomto bode programu. Kolegyne, kolegovia, my by sme mali pokračovať ďalej. Ako sa tak však dívam po sále, bude to dosť problém. Teraz by sme mali pristúpiť k druhému čítaniu o návrhu pána poslanca Miloša Svrčeka na vydanie zákona o podpore štátneho nájomného bývania a o zmene a doplnení niektorých zákonov. Pána poslanca tu však nevidím. Takže tento bol pôjde na koniec schôdze. Ďalší bod by mal odôvodniť pán minister financií Slovenskej republiky Igor Matovič. Ani ten nie je v sále. To znamená, že aj tento bod posúvame na koniec schôdze. Pán minister Samuel Vlčan požiadal listom, aby mohol svoj bod uviesť v piatok 20. 5. o deviatej hodine. Podľa programu mal ísť teraz, keďže tu nie je, aj toto prepadne, prípadne, prípadne pri hlasovaní o jedenástej môžeme na jeho žiadosť zareagovať termínovaním tohto bodu. Ďalej by malo nasledovať druhé čítanie o návrhu poslancov Jaroslava Karahutu a Jozefa Lukáča. Je tu pán poslanec Jaroslav Karahuta? Nie. Takže aj tento bod ide na koniec schôdze. Ďalším bodom by malo byť druhé čítanie o vládnom návrhu zákona o mediálnych službách a o zmene a doplnení niektorých zákonov, tzv. mediálny zákon. Pani ministerka Natália Milanová sa takisto nenachádza v parlamente, takže ani tento bod sa teraz neprerokuje a pôjde na koniec schôdze. A ďalší bod je bod, ktorý odôvodňuje pani ministerka kultúry Natália Milanová, takže aj ten pôjde na koniec schôdze. Ďalším bodom by mal byť, by malo byť druhé čítanie o návrhu poslancov Tomáša Lehotského, Michala Luciaka, Lukáša Kyselicu, Vladimíry Marcinkovej a Mariána Viskupiča na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Pán poslanec Lehotský sa v sále nenachádza, takže pôjde to na koniec schôdze. No a mám tu posledný, posledný pripravený bod, to je druhé čítanie poslancov Vetráka, Laurenčíka, Pročka, ktorý by mal odôvodniť pán poslanec Vetrák, ktorý takisto nie je v sále, a aj tento bod prerokujeme na konci schôdze, prípadne tak, ako sa dohodneme pri hlasovaní o jedenástej hodine. Do jedenástej hodine, hodiny preto prerušujem schôdzu. (Prestávka. Po prestávke zaznievanie gongu.)
Kollár, Boris, predseda NR SR (2021-06-30):
Reagovať bude pán poslanec Suja, nech sa páči.
Suja, Miroslav, poslanec NR SR (2023-02-14):
Pani poslankyňa Zemanová, hovoríte, že máte všetko prelúskané. Máte to prelúskané od zeleného stoa... stola tu z Bratislavy alebo priamo z terénu? Lebo teraz sa ozvali sami niektorí majitelia pozemkov a lesov z Banskej Štiavnici, kde sa ich ako majiteľov nikto nepýta, kde vznikajú nové turistické trasy, im tu križujú cez ohrady, kde majú hospodárske zvieratá, kde ich využívali doteraz úplne inak, kde majú, poviem príklad, lesné škôlky a podobne, a už tam nemôžu mať ohradu, ničí ich zver. Tak ako to máte prelúskané? Veď tu dochádza k obmedzovaniu vlastníckych práv ľudí, ktorí tam generácie žijú. A dávate im povinnosti. Zase im niečo prikazujete. Väčšina ľudí chce chodiť do lesa, ale bez sprievodcu. To je tá druhá vec, ktorú ste hovorili, akože ich, to môžu byť viacerí ľudia, to chválim, ale ten zvyšok, ako to je na hlavu postavené. Nie je možné, nie je možné, že vy niekoľko generácií chováte, máte niekde ohradu a potom príde nejaký z občianskeho združenia, namaľuje vám tam značky a ide krížom cez vašu ohradu! A to mám teraz poznatok nový priamo z Banskej Štiavnici, takže kde to máte prelúskané?
Vašečka, Richard, poslanec NR SR (2017-12-13):
Ďakujem za slovo, v mene poslaneckého klubu Obyčajných ľudí a nezávislých osobností vám chcem popriať, aby vianočné sviatky boli pre vás časom odpočinku, časom s rodinou, radosti z narodenia pána Ježiša Krista, aby ste si naozaj odpočinuli a prišli sme sem v januári tak, že vykročíme do toho s takým nejakým úsmevom, chuťou, aby ten rok 2018 bol parlament prínosom pre ľudí na Slovensku. Ďakujem. (Potlesk.)
Matovič, Igor, podpredseda vlády a minister financií SR (2022-02-03):
Dobrý deň. Ďakujem pekne za otázku. Išiel by som tak v tejto veci naozaj po poriadku. Prepáčte a tú otázku mi kládol kto?
Kyselica, Lukáš, poslanec NR SR (2021-06-24):
Dobré ráno, pán predsedajúci. Vážení poslanci, poslankyne, takže predkladáme tu zákon, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. V krátkosti sa vyjadrím teraz ako predkladateľ a potom sa ako prvý hlásim do rozpravy, aby bolo na čo reagovať. Takže základom zákona je, že sa v podstate menia hlavne dva odseky, že generálny tajomník bude môcť so súhlasom štatutárneho orgánu alebo štátneho zamestnanca vo verejnej funkcii odvolať z funkcie vedúceho zamestnanca, ktorého priamo riadi tento štatutárny orgán alebo štátny zamestnanec vo verejnej funkcii aj bez udania dôvodu. A ďalším odsekom generálny tajomník na návrh štatutárneho orgánu alebo vedúceho štátneho zamestnanca vo verejnej funkcii odvolá do desiatich dní aj bez udania dôvodu vedúceho zamestnanca, ktorého priamo riadi štatutárny orgán alebo štátny zamestnanec vo verejnej funkcii. Ďakujem, skončil som, hlásim sa zároveň prvý do rozpravy.
B. Bugár, podpredseda NR SR: (2004-03-04):
(Hlasovanie.) Prítomných 144, za 143, proti 1. Konštatujem, že tento návrh sme schválili. Nech sa páči. V. Ondrejka, poslanec: Pán predsedajúci, dajte hlasovať o pozmeňujúcom návrhu 5.
V. Veteška, podpredseda NR SR: (2005-12-08):
Teraz, prosím, požiadal o slovo spravodajca pán Farkas. Nech sa páči.
Kollár, Boris, predseda NR SR (2022-03-16):
Ďakujem. Prerušujem rokovanie o tomto bode programu a teraz vyhlasujem... (Reakcie z pléna.) Prosím, aha, pardon, prepáčte, prepáčte. Chce sa vyjadriť k rozprave spravodajca?
Bastrnák, Tibor, poslanec NR SR (2019-12-05):
Milé poslankyne, vážení poslanci, tiež za MOST – HÍD prajeme vám pokojné a požehnané vianočné sviatky a šťastlivý nový rok. Hölgyek a urak, nagyon kellemes karácsonyi ünnepeket és áldot boldog új évet kívánunk. (Potlesk.)
A. Belousovová, podpredsedníčka NR SR: (2007-05-16):
Vážení páni poslanci, panie poslankyne, chcem sa opýtať, keďže sa blíži 19.00 hodina, či je všeobecný súhlas, aby sme dokončili ešte tento bod programu. Odhadujem to na takých 10 minút. Je všeobecný súhlas? (Všeobecný súhlas.) Dobre. Takže, nech sa páči, pani poslankyňa Smolková, máte slovo.
Glück, Richard, poslanec NR SR (2024-06-12):
Ďakujem pekne. Pán Dostál, prosím vás pekne, máte konkrétnu predstavu, že ako by to malo byť naformulované, to vyšpecifikovanie toho, že akým... a ako by ste to chceli dať do zákona tak, aby ste teda zakomponovali všetky ministerstvá, ústredné orgány alebo iné orgány štátnej správy a verejnej správy, pretože to sa asi dosť ťažko bude paušalizovať. Že či máte nejaký konkrétny návrh, alebo len tá kritika. Ďakujem.
Glváč, Martin, podpredseda NR SR (2018-05-22):
S faktickými poznámkami nikto. Končím možnosť prihlásiť sa. Ďalší v rozprave – pán poslanec Marosz.
M. Číž, podpredseda NR SR: (2007-03-22):
(Hlasovanie.) Prítomných 132 poslancov, za návrh 127 poslancov, zdržalo sa 5 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďalej prosím spravodajkyňu, ktorú určil navrhnutý gestorský výbor pre sociálne veci a bývanie, pani poslankyňu Martu Damborskú, aby uviedla hlasovanie v prvom čítaní, opäť teda budeme najskôr hlasovať o návrhoch podľa § 73 ods. 3 zákona o rokovacom poriadku Národnej rady. Nech a páči, pani spravodajkyňa. (Hlasovanie o návrhu poslancov Národnej rady Slovenskej republiky Rafaela Rafaja a Jána Slotu na vydanie zákona o príplatku k dôchodku politickým väzňom .)
Laššáková, Jana, podpredsedníčka NR SR (2012-07-24):
Panie poslankyne, páni poslanci, poprosím vás o pokoj v rokovacej sále, pristúpime k prvému čítaniu o vládnom návrhu zákona, ktorým sa mení a dopĺňa zákon č. 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona má parlamentnú tlač 121, návrh na jeho pridelenie na prerokovanie výborom je v rozhodnutí č. 114. (Ruch v sále.) Panie poslankyne, páni poslanci, skončila sa prestávka, rokujeme ďalej, takže poprosím vás o pokoj. Pán minister, prosím, ujmite sa slova a uveďte vládny návrh zákona. Nech sa páči.
Števulová, Zuzana, poslankyňa NR SR (2023-12-13):
Pán predsedajúci, žiadam vás, aby ste v zmysle § 23 ods. 1 rokovacieho poriadku vykonávali svoje kompetencie povereného podpredsedu Národnej rady vedením tejto schôdze a zabezpečili, aby poslanci a poslankyne, ktorí sa zúčastňujú tohto nočného rokovania, mohli podľa § 29 ods. 1 podať kedykoľvek svoje pozmeňujúce a doplňujúce návrhy. Ďakujem.
Kuriak, Milan, poslanec NR SR (2022-09-20):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šuca, Peter, poslanec NR SR (2022-02-15):
Vážený pán predsedajúci, dajte, prosím, hlasovať o návrhu uznesenia Národnej rady Slovenskej republiky k správe OKV SIS o stave použitia informačno-technických prostriedkov za rok 2021. Dajte, prosím, hlasovať.
Paška, Pavol, poslanec NR SR (2011-11-29):
Ďakujem pekne, pán podpredseda. Len niekoľko informácií. Strana SMER – sociálna demokracia sa pripojila k iniciatíve, ktorá prešla cez všetky poslanecké kluby, ale dovoľte, aby som aj tento priestor využil na to, aby som sa vrátil k tomu, čo sme tvrdili aj minulý rok, keď návrh pána bývalého predsedu Národnej rady Slovenskej republiky do parlamentu prišiel, a to, že sme ho považovali za zlý, za návrh, ktorý prinesie v budúcnosti ešte oveľa viac komplikácií, ako tomu bolo v pôvodnom znení zákona. Život ukázal, že sme mali pravdu. Ja sám som viedol niekoľkokrát aj s pánom predsedom Sulíkom dialóg. A my sme navrhovali, aby sme postupovali tak, ako sa to dialo počas vlády Roberta Fica, aby boli zamrazené platy na úrovni roku 2007, tak ako sme na to reagovali v roku 2008 okamžite po tom, ako sa objavili prvé príznaky hospodárskej krízy. Napriek tomu ste prijali komplikovaný návrh zákona, o ktorom sme už vtedy hovorili, že nepovedie k úsporám, ale že povedie k nárastu nákladov na prácu, alebo na odmeňovanie ústavných činiteľov. Preto chcem za klub strany SMER – sociálna demokracia vysloviť nádej, že po voľbách v marci 2012 sa k tejto problematike Národná rada vráti a prijme opäť normálny, normálny zákon, ktorý prešiel veľmi zložitou genézou vývoja od roku 1993, tak, aby na jednej strane vyjadroval predstavu občanov Slovenskej republiky o odmeňovaní ústavných činiteľov a na druhej strane korešpondoval s reálnymi ekonomickými a sociálnymi podmienkami života. To, čo ste prijali na návrh pána Sulíka, bol nezmysel, tak ako sme na to upozorňovali, a dnes žneme vďaku za to, čo ste urobili. Ďakujem pekne. (Potlesk.)
Hrnčiar, Andrej, podpredseda NR SR (2017-10-19):
Prosím, prezentujte sa a hlasujme. (Hlasovanie.) Prítomných 135, za 129, proti 4, zdržali sa 2. Konštatujem, že sme v treťom čítaní . Má niekto záujem sa prihlásiť do rozpravy? Končím možnosť nahlásiť sa do rozpravy. Pristúpime k hlasovaniu o návrhu zákona ako o celku.
Bugár, Béla, podpredseda NR SR (2018-10-17):
Prezentujme sa a hlasujme. (Hlasovanie.) Prítomných 145, za 104, zdržalo sa 41. Konštatujem, že tieto body sme schválili.
Paška, Pavol, predseda NR SR (2013-12-06):
Na vystúpenie pána poslanca Dzurindu je osem faktických poznámok. Končím možnosť sa prihlásiť s faktickou. Pán poslanec Kuffa.
Potocký, Milan, poslanec NR SR (2023-06-13):
Ďakujem za slovo, pán predsedajúci. Pán minister financií, jeden z hlavných problémov, ste povedali, je starnutie populácie a to isté povedal aj pán premiér, som si tu zapísal na začiatku, keď hovoril, Slovensko nie je pripravené na starnutie populácie. Veľmi dobre viete, že jedným z účinných nástrojov, ako tento trend zvrátiť, je prorodinná politika. A my sme sa touto cestou vybrali a to je podpora rodín, to je cez daňový bonus, vyššie prídavky na deti, potom je to, samozrejme, podpora tehotných žien. Veľmi dobre viete, že v Európe sú len dve možnosti, ako tento negatívny trend zvrátiť a to je buď dovážanie migrantov, ktorí vynahradia chýbajúcu pracovnú silu mladých ľudí, ktorí nám chýbajú v celej Európskej únii, alebo podpora rodín, podpora pôrodnosti. My sme sa vybrali práve touto druhou cestou. Akou cestou chcete ísť vy, keď ste nám ani nedokázali garantovať, že budete podporovať tento prorodinný balík a že ho budete naďalej, že ho zachováte? Iná cesta nie je. Potom budete musieť ľuďom zvyšovať dane, budú nám chýbať peniaze na zdravotníctvo, proste nebudú tu ľudia v produktívnom veku. Takže my sme sa rozhodli podporovať mladé rodiny, podporovať rodiny s deťmi a to je tá cesta, ako udržať verejné financie v ďalších rokoch. Ako to chcete riešiť vy?
Goga, Pavol, poslanec NR SR (2024-10-02):
Ďakujem za slovo. Ako naši bratia Česi vravia, trio famózní – Heger, Matovič, Ódor – sú zodpovední za rozvrat verejných financií. Hovoria to aj naši ekonómovia, hovoria to aj európski ekonómovia. Síce strana SaS odišla z vlády, to ju ctí, ale je zodpovedná za rozvrat verejných financií, to si povedzme. A ako už tu bolo povedané pánom podpredsedom a spomínal aj pána Ódora. Ja budem trošku konkrétnejší a poviem, akým spôsobom pán Ódor navrhol konsolidáciu verejných financií a dovoľte mi prečítať niekoľko čísel, aby som sa nepomýlil. Ide o zvýšenie sadzby na základné potraviny z 10 na 22, knihy, hudobniny, noviny z 10 na 22, gastro, rekreácia z 10 na 22 a sociálne podniky z 10 na 22, podpora nájomného bývania z 5 na 22 a zároveň aj zrušenie sociálnych benefitov, zrušenie 13. dôchodku, zníženie prídavkov na dieťa a kočíkovného pre domácnosti mimo hmotnej núdzi, zrušenie obedov zadarmo, skrátenie doby poberania rodičovského príspevku, zrušenie vlakov zadarmo pre študentov a dôchodcov, zjednotenie dôchodkového veku mužov a žien. Takto by vyzerala konsolidácia, ako by ju robilo Progresívne Slovensko a pán Ódor. Takže iba na margo toho a na doplnenie niektorých konkrétnych čísel. Ďakujem.
Figeľ, Ján, podpredseda NR SR (2013-10-16):
Nech sa páči, záverečná reakcia, Pavol Zajac.
Glváč, Martin, podpredseda NR SR (2016-05-24):
Pán poslanec Viskupič.
Podmanický, Ján, poslanec NR SR (2020-06-03):
Ďakujem za slovo. Vážený pán predseda, dovoľte mi predniesť návrh, aby bod 10, tlač 105, bol presunutý na rokovanie júlovej schôdze Národnej rady Slovenskej republiky, a to z dôvodu vytvorenia ešte nejakého časového priestoru na rokovanie s ďalšími poslancami o možnej podpore tohto návrhu zákona. Ďakujem pekne.
Blaha, Ľuboš, poslanec NR SR (2021-05-05):
Vážený pán poslanec Osuský, ja vám ďakujem za tento hrdinský prejav. Vy ste naozaj úplne tak silný antikomunistický disident, že takých niet, je to úžasné! Akurát tam je taký drobný problém, že takéto prejavy ste nerobili v čase, keď tu ten režim bol. Vy ich robíte teraz, keď vám nič nehrozí. Keď tu ten režim bol, tak ste boli lekárom, poberali ste plat od Československej socialistickej republiky. Tento režim vás považoval za lojálneho, lebo inak by vás asi prenasledoval a robil by vám zle. On vám nič nerobil. Vy ste si robili tam toho mastičkára, ktorého robíte dodnes, a vôbec ten režim vám nevadil v tom čase. Ako je to možné? Však keď ste taký plamenný antikomunista ako to, že ste neboli spolu s Čarnogurským a Mikloškom v nejakých tých kruhoch, prečo ste neboli vo väzení, prečo vás neprenasledovali? Však vy ste boli jeden z tých komunistov de facto. Vy ste boli jeden presne z tých istých ľudí, ktorí fungovali v tých štátnych bezpečnostiach, tých verejných bezpečnostiach, bežní policajti už spomínaní z Detvy, ktorý chytal zlodejov, nemusel byť ani presvedčený komunista, nemusel vôbec nič tomuto veriť, nemusel nikomu robiť zle, jednoducho si robil svoju robotu, aby tu bol poriadok a aby tam neboli zlodeji, aby tam nebola kriminalita. Úplne bežná, toto bola bežná práca policajtov a tých idete trestať. Ale vás, ktorý ste fungovali ako lekár, tiež ste si robili zrejme svoju profesionálnu robotu, trestať nebudeme a prečo? Prečo, pán kolega? Prečo ste vtedy tak nezavýjali voči komunistom, keď ste sa, báli ste sa? Dneska ste najväčší hrdina, keď vám už naozaj reálne nič nehrozí? A prepáčte, porovnávať esesákov, ktorí vraždili Slovákov niekde v Kľaku, a týchto ľudí porovnávať s týmto bežným policajtom niekde naozaj z malého mestečka v Československu, to hádam nemyslíte vážne! To je také zľahčovanie tých vrážd nacistov. To je dokonca zľahčovanie holokaustu, keď porovnávate gestapákov, nacistov a fašistov, ktorí tu povraždili milióny, 32 miliónov Slovanov, 6 miliónov Židov. Vy to nechápete, že to zľahčujete teraz, všetky tieto obete? To je pľuvanec do tvárí týchto obetí. Že sa nehanbíte, pán kolega, že sa nehanbíte!
M. Vášáryová, poslankyňa: (2008-12-04):
Máme ale na stole v našich kanceláriách aj koncepciu mediálneho centra a každý, kto si dá prácu a prečíta tých 140 strán, pochopí, že tento projekt je pripravený pre finančnú skupinu, ktorá neďaleko pozemkov, zatiaľ ešte patriacich štátu, vlastní budovu. Táto koncepcia predpokladá, že istá finančná skupina bude môcť používať to, čomu sa dnes hovorí verejnoprávne médiá, do roku 2037 zadarmo a bude si môcť tam robiť svoje programy. Táto koncepcia je vyslovene kreovaná pre určitú finančnú skupinu a dovoľujem si na to upozorniť.
Bugár, Béla, podpredseda NR SR (2017-03-22):
Nech sa páči, prezentujme sa a hlasujeme o návrhu. (Hlasovanie.) Prítomných 143 poslancov, za 143. Konštatujem, že tento zákon bol schválený . Teraz ešte vás prosím, pán poslanec Burian, aby ste uvádzali hlasovanie v druhom čítaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení (tlač 346). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 346.)
Kollár, Boris, predseda NR SR (2022-10-20):
Prosím, prezentujme sa a hlasujeme. Výbory. (Hlasovanie.) Prítomných 135 poslancov, za 91, proti 9, zdržalo sa 35. Konštatujem, že sme tento návrh schválili. Ďalej budeme hlasovať o bode 14 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch. Je to tlač 1214. Prosím opäť pána predsedu výboru Vladimíra Ledeckého, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1214.)
Hort, Milan, podpredseda NR SR (2011-04-01):
Ďakujem pekne, pán spravodajca, zaujmite miesto, ktoré je pre vás určené. Konštatujem, pardon, otváram rozpravu, konštatujem, že som dostal písomnú prihlášku jedného pána poslanca, ktorým je Andrej Kolesík. Po jeho vystúpení bude potom možné prihlásiť sa ústne. Pán poslanec Kalist, potom, keď skončí pán Kolesík a po prípadných faktických poznámkach. Pán poslanec, nech sa páči.
Hort, Milan, podpredseda NR SR (2010-10-15):
Posledný s faktickou poznámkou vystúpi pán poslanec Beblavý.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 64, proti 23, zdržalo sa 50, nehlasovali 3. Návrh sme neschválili.
Vörös, Péter, poslanec NR SR (2016-12-06):
Ďakujem za slovo, vážený pán predsedajúci. V rozprave nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Nicholsonová, Lucia, poslankyňa NR SR (2015-02-18):
Ďakujem veľmi pekne za slovo. Pán minister Pavlis, ja musím povedať, že až donedávna ja som veľmi teda nepostrehla vaše pôsobenie vo vláde, vy ste taký pomerne nenápadný pán. Mňa na vás upozornil až ten blog Veroniky Remišovej, ktorej zistenia podľa mňa boli dostatočné na to, aby vás, aby ste odstúpili alebo aby vás premiér odvolal, ale nestalo sa tak, a tak sa vás dnes snažíme odvolať z funkcie my, tak ako vašich kolegov predtým. A ja musím povedať, že mnohí tu stáli vrátane napríklad premiéra, ale ani jeden z nich nepredviedol také vystúpenie ako vy dnes a s odstupom času teda musím povedať, že aspoň to im slúži ku cti. A po tomto vašom vystúpení ak existuje skutočný dôvod na vaše odvolanie, tak to bol podľa mňa tento váš prejav. Lebo z môjho pohľadu vás diskvalifikoval nielen ako ministra, ale aj ako človeka a mňa osobne ste len utvrdili v tom, že sú vám vlastné spôsoby až, by som povedala, mafie a výpalníkov, lebo svojím spôsobom aj vy vypaľujete štát, a len vás chcem upozorniť na to, že aj tá hrubokrká mafia si na finále rada hovorí, že oni sú vlastne podnikatelia.
Jurinová, Erika, podpredsedníčka NR SR (2015-11-20):
S reakciou pán poslanec Kolesík.
E. Vestenický, poslanec: (2008-06-19):
Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu a návrh na uznesenie Národnej rady. Zahraničný výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť prerokovali návrh na zmenu mandátu, zmenu počtu príslušníkov ozbrojených síl Slovenskej republiky a na ukončenie pôsobenia zdravotníckeho tímu v operácii ISAF v Afganistane a odporučili Národnej rade podľa čl. 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas so zmenou mandátu príslušníkov ozbrojených síl Slovenskej republiky pôsobiacich v operácii ISAF s určením počtov do 246 príslušníkov ozbrojených síl Slovenskej republiky v tejto operácii, s ukončením pôsobenia zdravotníckeho tímu ozbrojených síl Slovenskej republiky v Afganistane v termíne do 31. decembra 2008. Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tlače 678. Pán predsedajúci, prosím, otvorte rozpravu k tomuto materiálu.
Huba, Mikuláš, poslanec NR SR (2012-05-10):
Dobré ráno. Ďakujem pekne za slovo. Najskôr by som chcel oceniť niektoré pozitívne zmeny, ku ktorým došlo za pôsobenia pána poslanca na poste ministra životného prostredia, napríklad čo sa týka vzťahu ministerstva a mimovládnych organizácií a nezávislých expertov. A teraz dovoľte pár poznámok k tomu, čo povedal. Určite je nevyhnutné urýchlene riešiť problematiku odpadov v celom spektre od komunálnych až po nebezpečné. Podotýkam, veľmi dôležitá, súvisiaca oblasť je problematika odpadov z obalov, s ktorou zápasíme už dve desaťročia, a stále sa nám v tejto sfére nedarí, skôr naopak, tých odpadov v celej našej prírode pribúda. Chcem upozorniť na to, že v zahraničí sa s mnohými týmito problémami dokázali vyrovnať veľmi uspokojivo a možno by stačilo sa pozrieť za naše hranice a účelne aplikovať tie príklady zo zahraničia aj u nás. Čo sa týka zákona o ochrane prírody a krajiny, viem si predstaviť jeho vylepšenie, na druhej strane upozorňujem, že sebalepší zákon, pokiaľ bude zaťažený takou praxou výnimiek, ako je to v súčasnosti v prípade nie najhoršieho zákona o ochrane prírody a krajiny, bude naďalej nefunkčný. Inými slovami, viem si predstaviť, keby sme tie výnimky zo súčasného zákona preškrtali a redukovali ich naozaj na tie úplne nevyhnutné, tak by aj súčasná platná norma nebola najhoršia. Podotýkam, že v tom zákone je okrem prírody spomínaná aj krajina a v tom navrhovanom novom zákone krajina skoro úplne vypadla, takže máme možnosť buď to riešiť osobitným zákonom, alebo dopracovaním tejto časti do návrhu zákona. A posledná vec je protipovodňová ochrana, kde by som chcel varovať pred opätovným návratom technokratických prístupov.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 140 poslancov, za 76, proti žiadny, zdržalo sa 56, nehlasovalo 8. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pčolinský, Peter, poslanec NR SR (2016-06-16):
Ďakujem pekne. Pán kolega Mihál, na základnej škole na hodinách matematiky som driemal, pretože nezaujímalo ma to a ani som nechcel tomu porozumieť. Na strednej škole som mal ten istý problém. Strašne ma nudila matematika. Na vysokej škole to bol zase finančný manažment. Nerozumel som mu, nechápal som ho, nechcel som ho chápať. Z podobných rozpráv odborných mám občas rovnaký pocit, keďže nie veľmi rozumiem týmto odborným témam. Tak sa mi to nechce počúvať. Ale ja som si naozaj dal námahu vás veľmi pozorne vypočuť a musím povedať, že porozumel som vám. Myslím si, že je to veľmi dobrý návrh. Som presvedčený o tom, že ste naozaj odborník na danú oblasť. Mňa len napadli dve také otázky úplne jednoduché. Čiže v každom prípade veľmi dobre ste to vysvetlili, porozumel som tomu, rád to podporím, pretože si myslím, že je to dobrá vec, že ste ma presvedčili. A mám len dve otázky. Z nich prvá otázka je, že zhruba o akú veľkú skupinu ľudí sa jedná, že zhruba o akom počte ľudí sa bavíme, a druhá otázka, aký je zhruba dopad na štátny rozpočet. Mne ide len o tieto dve čísla tak pre moju zaujímavosť, o to, že zhruba o čom sa bavíme. Ďakujem pekne.
Figeľ, Ján, podpredseda NR SR (2012-09-14):
Ďakujem pekne. S ďalšou faktickou pán poslanec Osuský.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 132 poslancov, za 120, proti 4, zdržalo sa 5, 3 nehlasovali. Uvedený návrh sme schválili.
Figeľ, Ján, podpredseda NR SR (2012-10-24):
S ďalšou faktickou, pán poslanec Kolesík.
Grendel, Gábor, podpredseda NR SR (2020-09-22):
Pán poslanec Osuský.
Petrák, Ľubomír, poslanec NR SR (2015-03-11):
Ďakujem pekne za slovo, pán predsedajúci. Vážené kolegyne, kolegovia, moje vystúpenie bude v zásade faktickou poznámkou na pána poslanca Beblavého, len nakoľko by som sa nevmestil do tých dvoch minút, tak využijem právo spravodajcu. Pán poslanec Beblavý, vaše vystúpenie bolo viac politické, ako bolo odborné, a preto aj moja reakcia bude viac politická, ako bude odborná. Hovoríte, že ide o prebalenie starých riešení a starého zákona do nového obalu. Ja sa chcem spýtať, ako ste sa pozerali na tento problém predtým? Ja keď som nastúpil do tohto parlamentu v roku 2006, predsedom výboru pre vzdelávanie bol pán profesor Devínsky, ktorý bol zo strany, ktorá bola v tom čase vašou materskou stranou. V roku 2006 sme sa zhodli na tom, že odborné vzdelávanie je v troskách a je potrebné ho riešiť. V roku 2009 zákon 184/2009, v apríli 2009 bol schválený, to znamená mohol nadobudnúť reálne výsledky a zavádzanie do života v školskom roku 2009/2010. V roku 2010 sa konali parlamentné voľby, to znamená od roku 2010, kedy mohli byť prvé vyhodnotenia výsledkov, už vyhodnotenia výsledkov, a či ten zákon bol dobre prijatý, alebo nebol dobre prijatý, boli v rukách Radičovej vlády, ktorej ste vy boli súčasťou. Mohli ste dva roky korigovať obsah zákona z roku 2009 a mohli ste nastaviť jeho parametre tak, aby bol zmysluplný. Za dva roky vášho pôsobenia ste neurobili absolútne nič a dnes máte tú drzosť sa tu postaviť a hovoriť, že prebaľujeme staré veci do nového obalu. Toto, čo ste vy povedali, je čistá, čistá politika, ktorá nie je založená na žiadnom reálnom fakte. Ďalšia otázka, ktorá tu bola jasne zadefinovaná, kritérium počtu škôl je zlé, rozhodujúce je kritérium počtu učební. Vy, ktorí ste obhajcovia súkromného sektora, súkromných škôl a cirkevných škôl, prídete s týmto tvrdením. Včera som sa rozprával so šéfkou asociácie súkromných škôl, kde sme sa bavili aj o otázke počtu tried a počtu škôl. Otázka bola, ak sme schopní vyfinancovať z normatívu, ktoré stredné školy dostávajú, dvojnásobný počet učební, je to naša vec. Otázka potom znie, či máme tlačiť na to, aby bol v triedach maximálny počet žiakov, nie minimálny počet žiakov, ktorý vyhláška umožňuje? A tu je potom to na odbornú debatu. Ale to tvrdenie, ktoré ste vy použili, je holým politickým populizmom, ktorý nemá reálnu oporu, ani u tých, o ktorých vyhlasujete, že ich zastupujete. Ďakujem.( Potlesk.)
Paška, Pavol, predseda NR SR (2014-09-17):
(Hlasovanie.) 87 prítomných, 4 za, 81 proti, 1 sa zdržal, 1 nehlasoval. Ani tento návrh pána poslanca Beblavého, ktorý nepovažuje za potrebné, napriek návrhu na iný spôsob hlasovania, byť prítomný v Národnej rade, sme neschválili.
Ľ. Vážny, minister dopravy, pôšt a telekomunikácií SR: (2006-12-14):
Cieľom predkladaného návrhu na voľbu predsedu Telekomunikačného úradu Slovenskej republiky je zabezpečiť kontinuitu činností tohto úradu ako orgánu štátnej správy s celoslovenskou pôsobnosťou pre oblasť elektronických komunikácií. Telekomunikačný úrad Slovenskej republiky ako regulačný orgán zabezpečuje reguláciu trhu elektronických komunikácií, medzinárodné vzťahy v tejto oblasti, spolupracuje s ministerstvom dopravy, pôšt a telekomunikácií a ostatnými štátnymi orgánmi súvisiacimi s vecnou kompetenciou úradu. Na čele úradu je predseda, ktorého na návrh vlády Slovenskej republiky volí a odvoláva Národná rada Slovenskej republiky. Funkčné obdobie predsedu je šesťročné, pričom tá istá osoba môže vykonávať funkciu najviac dve funkčné obdobia po sebe. Doterajší predseda úradu Ing. Milan Luknár bol do funkcie zvolený Národnou radou uznesením č. 1193 na prvé funkčné obdobie dňom 12. decembra 2000, na druhé funkčné obdobie sa jeho zvolenie nenavrhuje. Význam Telekomunikačného úradu neustále rastie a bez jeho najmä regulačných činností by sa prehlbovala nevyváženosť telekomunikačného prostredia na Slovensku. Som presvedčený, že navrhovaný kandidát pán Máčaj v prípade, že bude zvolený, vnesenie do činnosti Telekomunikačného úradu potrebnú dynamiku a razanciu. Z odbornej stránky je spôsobilý. A tiež vám, panie poslankyne, páni poslanci, chcem záverom zdôrazniť, že je apolitický kandidát, čo je tiež jeden zo základných predpokladov na zabezpečenie nezávislosti úradu. Záverom si vás dovoľujem požiadať o zvolenie tohto kandidáta. Ďakujem.
Laššáková, Jana, podpredsedníčka NR SR (2015-12-15):
Ďakujem pekne. Zaujmite miesto určené pre spravodajcov. Otváram všeobecnú rozpravu. Nedostala som žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú a prerušujem rokovanie aj o tomto bode programu. Posledným z návrhov pána poslanca je prvé čítanie o návrhu poslanca Viliama Novotného na vydanie zákona, ktorým sa mení a dopĺňa zákon 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia dopĺňajú niektoré zákony. Návrh zákona má tlač 1817, návrh na jeho pridelenie na prerokovanie výborom je v rozhodnutí č. 1822. Dávam slovo poslancovi Viliamovi Novotnému, aby návrh zákona uviedol. Nech sa páči, máte slovo. (Rokovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony , tlač 1817.)
Kollár, Boris, predseda NR SR (2023-02-07):
Ďakujem pekne. S ďalšou faktickou poznámkou pán poslanec Pollák.
Sulík, Richard, predseda NR SR (2011-02-09):
Pán poslanec Kubovič.
Fecko, Martin, poslanec NR SR (2014-11-09):
Ďakujem pekne. Pán kolega, na sto percent tiež sa iba dá s tebou súhlasiť, že okrem tej politickej zodpovednosti, ktorá je imaginárna, musí tam byť aj ďalšia zodpovednosť, po čom tiež naše hnutie volá. Stále sa tu oponovalo tým, že za dva roky čo ste urobili vy, čo sme urobili my. Uvedomme si, že to neboli dva roky Radičovej vlády, nastupovali sme v júli 2010 a končilo sa v októbri 2011 v parlamente, takže, pozor, žiadne dva roky to neboli. Hovorím tu o nejakých trinástich, pätnástich mesiacoch. A vlastne, vážení, kto vie byť zodpovedný v malom, ten vie byť zodpovedný aj vo veľkom, kto aký vedie život, tak bude tak aj spravovať veci, keď sa mu dajú do rúk v tom veľkom. A chcel by som povedať našim voličom, vlastne čo sú voľby. A pritom je jedno, či ideme do komunálu, do VÚC-ky, do parlamentu, do europarlamentu. No predsa raz za štyri roky alebo za päť rokov poviete, kto vie s vašimi peniazmi najlepšie gazdovať. To znamená, najlepších gazdov posielate raz za štyri roky do parlamentu, 150 najlepších poslancov gazdov s peniazmi daňovníkov do parlamentu, takže musíte si uvedomiť toto a takto potom aj vyberať príslušných poslancov. Ďakujem veľmi pekne.
A. Bobrík, poslanec: (2008-02-05):
Takisto k tomu, čo sa týka podpísania zmluvy. Niekoľkokrát to tu odznelo. Myslím si, že je veľmi dôležité zachovať súťažné podklady, kde bolo presne popísané, ako sa má predložiť ponuka. A v ponuke musí byť podpísaná zmluva, samozrejme, s dátumom pred otváraním obálok, to znamená pred 22. 12., ale to neznamená, že pri podpise zmluvy sa robia rovnopisy. Je tam dátum uvedený ten istý toho záujemcu, ale musí byť v súťažných podkladoch... (Vystúpenie prerušené časomierou.)
Paška, Pavol, predseda NR SR (2014-05-14):
(Hlasovanie.) 129 prítomných, 89 za, 40 sa zdržalo. Tieto body sme schválili.
Ľ. Jahnátek, minister hospodárstva SR: (2009-04-23):
Vážená pani poslankyňa, ja môžem len prečítať odpoveď. Takže, ak dovolíte, v dôsledku zníženia prepravných výkonov ako priameho následku hospodárskej krízy spoločnosť Cargo naštartovala rad opatrení na zmiernenie dopadov krízy. V personálnej oblasti došlo po šesťmesačnom kolektívnom vyjednávaní k dohode s 9 odborovými centrálami pôsobiacimi v spoločnosti Cargo na znení podnikovej kolektívnej zmluvy pre rok 2009. S cieľom dosiahnuť optimálne výsledky hospodárenia a zníženia dopadu krízy na zamestnancov spoločnosti sa zamestnávateľ zaviazal, že zabezpečí zachovanie mzdovej úrovne z roku 2008. Odborové centrály súhlasili s prekážkami v práci na strane zamestnávateľa, ktoré vyplývajú z poklesu výkonov a s opatreniami spoločnosti vo forme celozávodnej dovolenky a náhrady mzdy vo výške 70 % pri skrátení pracovného týždňa. Prioritou spoločnosti naďalej zostáva udržanie zamestnanosti a životnej úrovne jej zamestnancov v interakcii s produktivitou práce i s pomocou poskytnutej návratnej finančnej pomoci. Skončil som.
Pellegrini, Peter, predseda NR SR (2023-12-15):
Ďalšou v rozprave pani poslankyňa Remišová. Nech sa páči, máte slovo.
Sulík, Richard, predseda NR SR (2011-07-13):
Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a o zmene a doplnení niektorých zákonov. Slovo má teraz pani poslankyňa Jana Laššáková.
Blanár, Juraj, podpredseda NR SR (2020-11-25):
Pán poslanec Dobeš s faktickou poznámkou. Nech sa páči.
Jarjabek, Dušan, poslanec NR SR (2012-05-03):
Ďakujem pekne za slovo. Vážená pani poslankyňa , veľmi som očakával, čo poviete v rámci vášho vystúpenia, lebo naozaj to bolo pre mňa veľmi zaujímavé ako pre novú kandidátku na post vašej strany. Vaše vystúpenie by sa dalo zhrnúť do troch slov: Žiarlim, žiarlim a ešte raz žiarlim. Vy žiarlite skutočne na volebný výsledok, ktorý dosiahli iní a nie vy, a namiesto toho, aby ste sa zamýšľali nad tým, prečo ste dosiahli taký volebný výsledok, ako ste dosiahli, zase iba prázdno a úboho dosť útočíte. Hovorili ste o tom, že chcete vedieť, ako budeme vládnuť? No veľmi jednoducho. Určite inak, ako ste vládli vy. A to by vám pre túto chvíľu malo stačiť. Ďalej ste spomenuli, že tisíce ľudí boli pobúrení na uliciach, len zabudli ste dodať, tisíce ľudí boli pobúrení na uliciach, a preto vás nevolili. Takže, pani poslankyňa, trošku sa pozrite na tie otázniky, ktoré ste tuná vyslovili, ale do vlastných radov, začnite pracovať, máte veľa roboty, keď chcete byť predsedníčkou vašej straničky, takže prajem vám všetko najlepšie a menej tej žiarlivosti. Ďakujem za pozornosť. (Potlesk.)
Žiga, Peter, podpredseda NR SR (2023-12-20):
Pán poslanec Muňko.
M. Hort, podpredseda NR SR: (2008-10-23):
Uzatváram možnosť prihlásiť sa s faktickou poznámkou a slovo dávam pani poslankyni Jane Vaľovej.
Kollár, Boris, predseda NR SR (2022-02-15):
Pán kolega, keď máte tento problém, tak myslím, že je všeobecný súhlas, že aby to prečítal kolega, ktorý je tiež predkladateľ.
Suchánek, Alan, poslanec NR SR (2017-02-14):
Ďakujem za slovo. V rozprave nevystúpil žiadny poslanec. Preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2008-11-05):
Teraz dávam slovo spoločnej spravodajkyni z výboru pre vzdelanie, mládež, vedu a šport pani poslankyni Nachtmannovej a prosím ju, aby informovala Národnú radu o výsledkoch rokovania o tomto návrhu zákona a aby odôvodnila návrh a stanoviská gestorského výboru. Máte slovo.
G. Gál, poslanec: (2008-10-28):
Čo sa týka výučby vlastivedy, na tých hodinách sa pracuje aj s mapami. A všetky mapy, ktoré sú učebnými pomôckami, sú v slovenčine. Ani jedna mapa, ani atlasy nie sú vydané v maďarskom jazyku. Čiže tie deti majú možnosť sa oboznamovať aj slovenskými názvosloviami. Ale keď už chcete trestať niekoho, lebo pán poslanec Lipšic to dobre  nazval, je to taký žabomyší spor, ale určitým veľmi zlým dopadom alebo dopadom na deti, povedzme za politický názor, tak trestajte nás, politikov, nie tie deti.
Figeľ, Ján, podpredseda NR SR (2012-10-26):
Ďakujem pekne. Na rečníka sú faktické poznámky. Dvaja páni poslanci, končím možnosť. Nech sa páči, pán poslanec Viskupič.
P. Hrušovský, predseda NR SR: (2003-05-20):
(Hlasovanie.) 95 prítomných, 68 za, 2 proti, 24 sa zdržalo, 1 nehlasoval. Návrh zákona sme schválili do druhého čítania. Ďalší návrh.